Jocurile iubirii - Rondeluri de C-tin. Nicolae Gavrilescu

Călător prin viață, poetul Nicolae Gavrilescu omagiază sărbătoarea iubirii, în rondeluri pline de simțiri, de dragoste, de bogăția naturii, de regrete, de dorințe, ca un adevărat orchestrator. Emoțiile din rondelul Ochilor ce nu se uită pag. 37, îi amintește de starea de poveste pe care o dau privirile în clipele în care viața îl tot frământă. Totul este prezent cu și pentru iubire – fluturii, gerul care pictează geamurile cu flori de albe stele, gura sobei cu aducerile aminte spuse cu nostalgie, ploaia care mângâie pământul, noaptea cu farmecul său, pădurea cu alaiul de păsări și albine, zorii zilei la țară cu cântecul cocoșului, vapoarele care se întorc în porturi cu marinarii plini de dor și cu gândul la dragoste… exemplele pot continua, având un farmec aparte.

Cum ar putea lipsi rondeluri care au ca temă dragostea de Țara noastră mândră, rondeluri în care evidențiază regretul ori dorințe care desigur ar fi fericit să se îndeplinească. Drag de neamul nostru muncitor (autorul). Întrebări, nedumeriri, clipe trăite la maxim ori pierdute, aceste versuri dansează într-o esență de bucurie și drag de viață. Viața care oferă tot ce dorește EA! Toate mijloacele stilistice, expresiile figurative, sporesc expresivitatea și armonia scrierii poetului. O poezie cu respect si responsabilitate față de cuvânt, în care autorul excelează și își respectă gândurile, ideile, și fantezia.

Doina Bârcă

Contents